Presa rusă are un stil particular de a citi sondajele de opinie... în special cele din Moldova. Toată presă relatează cât are un om politic sau o instituție, în timp ce jurnaliștii ruși observă doar cât NU au un om politic sau o instituție, relatează stiripesurse.md
”Peste jumătate dintre cetăţenii Republicii Moldova chestionați de Institutul de Marketing și Analize Sociologice (IMAS) consideră că actualul președinte al republicii, Maia Sandu, nu merită să fie aleasă pentru un al doilea mandat, informează agenţia RIA Novosti.
În documentul publicat se subliniază că 55% dintre moldoveni consideră că Maia Sandu nu merită să fie aleasă pentru un al doilea mandat prezidențial, 39% dintre respondenți au declarat că șeful republicii merită reales, iar alți 6% dintre persoanele chestionate au întâmpinat dificultăţi în a da un răspuns. Circa jumătate dintre respondenți (48%) consideră că Maia Sandu este de vină pentru situația actuală din republică.
Alți 48% dintre cetățenii Republicii Moldova au spus că, "în mică sau foarte mică măsură", președintele republicii este de vină pentru acest lucru. 4% dintre respondenți nu au putut să răspundă la întrebare.
Înainte de aceasta, Maia Sandu a dat vina pe corupție pentru faptul că țara este încă săracă. Potrivit afirmaţiilor acesteia, corupția este o mare problemă pentru democrație, care în țară este amenințată din cauza acțiunilor forțelor politice de opoziție - blocul moldovean "Victorie" ("Pobeda"). Anterior, Şor a anunțat o recompensă pentru fotografiile și videoclipurile despre comportamentul arbitrar al autorităților moldovenești.”, relatează Ria Novosti.